title: Smernica Komisie 2000/2/ES zo 14. januára 2000 ktorou sa smernica Rady 75/322/EHS týkajúca sa rádiového odrušenia zážihových motorov kolesových poľnohospodárskych alebo lesných traktorov a smernica Rady 74/150/EHS týkajúca sa typového schválenia poľnohospodárskych alebo lesných kolesových traktorov prispôsobujú technickému pokrokuText s významom pre Európsky hospodársky priestor.

text:
Avis juridique important

|

32000L0002

Official Journal L 021 , 26/01/2000 P. 0023 - 0031

SMERNICA KOMISIE 2000/2/ESzo 14. januára 2000ktorou sa smernica Rady 75/322/EHS týkajúca sa rádiového odrušenia zážihových motorov kolesových poľnohospodárskych alebo lesných traktorov a smernica Rady 74/150/EHS týkajúca sa typového schválenia poľnohospodárskych alebo lesných kolesových traktorov prispôsobujú technickému pokroku(Text s významom pre Európsky hospodársky priestor)KOMISIA EURÓPSKYCH SPOLOČENSTIEV,so zreteľom na Zmluvu o založení Európskeho spoločenstva,so zreteľom na smernicu Rady 74/150/EHS zo 4. marca 1974 o aproximácii právnych predpisov členských štátov o typovom schválení kolesových poľnohospodárskych alebo lesných traktorov ([1]) v poslednom znení smernice Európskeho parlamentu a Rady 97/54/ES ([2]), a to najmä na jej článok 11,so zreteľom na smernicu Rady 75/322/EHS z 20. mája 1975 o aproximácii právnych predpisov členských štátov o rádiovom odrušení zážihových motorov kolesových poľnohospodárskych alebo lesných traktorov ([3]) v poslednom znení smernice 97/54/ES, a to najmä na jej článok 5,keďže:(1) Smernica 75/322/EHS je jednou zo samostatných smerníc o postupe pri schvaľovaní typu pre ES, ktorá bola vytvorená na základe smernice 74/150/EHS. Následkom toho ustanovenia smernice 74/150/EHS platné pre systémy, komponenty a samostatné technické jednotky platia aj pre smernicu 75/322/EHS.(2) Smernica 75/322/EHS obsahuje prvotné opatrenia v snahe dosiahnuť základnú elektromagnetickú kompatibilitu vo veci elektromagnetického rušenia. Technický pokrok však mal v ďalšom vývoji za následok zvýšenie zložitosti a rozmanitosti elektrických a elektronických zariadení.(3) Vzhľadom na rastúci vplyv technického vývoja v elektrických a elektronických zariadeniach a potrebu zabezpečenia všeobecnej kompatibility rôznych elektrických a elektronických zariadení stanovila smernica Rady 89/336/EHS ([4]) v poslednom znení smernice 93/68/EHS ([5]) pre všetky výrobky neupravené osobitnou smernicou všeobecné ustanovenia týkajúce sa elektromagnetickej kompatibility.(4) Smernica 89/336/EHS zakotvila princíp, že kým požiadavky na ochranu stanovené v tejto smernici sú harmonizované, jej všeobecné ustanovenia nebudú platiť, resp. prestanú platiť u zariadení upravených osobitnými smernicami.(5) Smernica 75/322/EHS by sa mala stať takou osobitnou smernicou.(6) V prípade motorových vozidiel bolo prispôsobenie sa technickému pokroku vykonané smernicou Komisie 95/54/ES ([6]) týkajúcou sa potlačovania elektromagnetického rušenia spôsobovaného zážihovými motormi namontovanými v motorových vozidlách. Teraz musia byť prijaté zodpovedajúce požiadavky na potlačovanie elektromagnetického rušenia spôsobovaného motormi namontovanými v poľnohospodárskych alebo lesných traktoroch, a to vytvorením osobitnej smernice v rámci postupu pri schvaľovaní typu, ktorým sa udeľujú schválenia menovanými vnútroštátnymi orgánmi na základe harmonizovaných technických požiadaviek.(7) Od 1. októbra 2001 by mali byť technické požiadavky týkajúce sa elektromagnetického rušenia (elektromagnetickej kompatibility) vozidiel, ich komponentov a systémov upravené výhradne ustanoveniami smernice 75/322/EHS.(8) Opatrenia stanovené v tejto smernici sú v súlade so stanoviskom Výboru pre prispôsobovanie smerníc technickému pokroku, ktorý bol vytvorený na základe článku 12 smernice 74/150/EHS,PRIJALA TÚTO SMERNICU:Článok 1Smernica 75/322/EHS sa mení a dopĺňa takto:1. Názov smernice sa nahrádza týmto názvom:"Smernica Rady 75/322/EHS z 20. mája 1975 o potlačovaní elektromagnetického rušenia spôsobovaného poľnohospodárskymi alebo lesnými traktormi (elektromagnetická kompatibilita)."2. Články 1 a 2 sa nahradzujú týmito článkami:"Článok 1Na účely tejto smernice je vozidlom akékoľvek vozidlo definované v smernici 74/150/EHS.Článok 2Žiadny členský štát nesmie odmietnuť udeliť typové schválenie ES, alebo národné schválenie typu vozidla, systému, komponentu, alebo samostatnej technickej jednotky z dôvodov týkajúcich sa elektromagnetickej kompatibility, pokiaľ sú splnené požiadavky tejto smernice."3. Článok 3 sa ruší.4. Článok 4 sa nahrádza týmto článkom:"Článok 4Táto smernica predstavuje osobitnú smernicu na účely stanovené v článku 2 ods. 2 smernice Rady 89/336/EHS (*) s účinnosťou od 1. októbra 2001.___________________(*)Ú. v. ES L 139, 23.5.1989, s. 19."5. Prílohy sa nahradzujú prílohami I až IX smernice 95/54/ES zohľadňujúc zmeny a doplnky stanovené v prílohe tejto smernice.Článok 21. S účinnosťou od 1. januára 2001 členské štáty nesmú z dôvodov týkajúcich sa elektromagnetickej kompatibility: odmietnuť udeliť typové schválenie ES, alebo národné typové schválenie pre akýkoľvek daný typ vozidla, odmietnuť udeliť schválenie typu komponentu alebo samostatnej technickej jednotky pre ES pre akýkoľvek daný typ komponentu alebo samostatnej technickej jednotky, zakázať evidenciu, predaj, alebo uvedenie vozidiel do premávky, zakázať predaj, alebo používanie komponentov alebo samostatných technických jednotiek,ak tieto vozidlá, komponenty, alebo samostatné technické jednotky vyhovujú požiadavkám smernice 75/322/EHS v znení tejto smernice.2. S účinnosťou od 1. októbra 2002 členské štáty: nesmú ďalej udeliť schválenie typu vozidla pre ES, schválenie typu komponentu pre ES, alebo schválenie typu samostatnej technickej jednotky pre ES,a môžu odmietnuť udeliť národné typové schválenie,pre akýkoľvek typ komponentu, alebo samostatnej technickej jednotky vozidla, ak nie sú splnené požiadavky smernice 75/322/EHS v znení tejto smernice.3. Odsek 2 neplatí pre typy vozidiel schválené do 1. októbra 2002 podľa smernice Rady 77/537/EHS ([7]), ani pre žiadne následné doplnenia týchto schválení.4. S účinnosťou od 1. októbra 2008 členské štáty: budú považovať osvedčenia o zhode, ktoré sprevádzajú nové vozidlá v súlade s ustanoveniami smernice 74/150/EHS, za neplatné na účely článku 7 ods. 1 uvedenej smernice,a môžu odmietnuť predaj a uvedenie do prevádzky nových elektrických a elektronických podzostáv ako komponentov a samostatných technických jednotiek,ak nie sú splnené požiadavky tejto smernice.5. Bez toho aby boli dotknuté odseky 2 a 4 členské štáty v prípade náhradných dielov budú naďalej udeľovať schválenie typu pre ES a povoľovať predaj a uvedenie do prevádzky u komponentov, alebo samostatných technických jednotiek určených pre použitie do typov vozidiel, ktoré boli schválené do 1. októbra 2002 na základe smernice 75/322/EHS, alebo smernice 77/537/EHS, a ak je to potrebné, budú udeľovať následné doplnenie týchto schválení.Článok 3V bode 3.17 prílohy I a v bode 2.4 prílohy II k smernici 74/150/EHS sa výraz "odrušovač elektromagnetického rušenia" nahrádza výrazom "elektromagnetická kompatibilita".Článok 41. Členské štáty prijmú zákony, iné právne predpisy a správne opatrenia potrebné na dosiahnutie súladu s touto smernicou najneskôr do 31. decembra 2000. Bezodkladne o tom informujú Komisiu.Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.2. Členské štáty oznámia Komisii znenie hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice.Článok 5Táto smernica nadobúda účinnosť dvadsiaty deň po jej uverejnení v Úradnom vestníkuEurópskych spoločenstiev.Článok 6Táto smernica je adresovaná členským štátom.V Bruseli 14. januára 2000Za KomisiuErkki LIIKANENčlen KomisiePRÍLOHANa účely tejto smernice sa prílohy I, IIA, IIB, IIIA, IIIB, IV a VI smernice 95/54/ES týmto menia a dopĺňajú takto:1. Príloha I1.1. Bod 1.1 znie takto:"Táto smernica platí pre elektromagnetickú kompatibilitu vozidiel zahrnutých v článku 1. Taktiež platí pre samostatné elektrické alebo elektronické technické jednotky určené na montáž do vozidiel."1.2. V bode 2.1.10:Text "smernica 70/156/EHS, článok 2" sa nahrádza textom "smernica 74/150/EHS, článok 9a".1.3. V bodoch 3.1.1 a 3.2.1:Text "článok 3 ods. 4 smernice 70/156/EHS" sa nahrádza textom "článok 9a smernice 74/150/EHS".1.4. V bodoch 4.2.1.1 a 4.2.2.1:Text "článok 4 ods. 3 a ak je to vhodné, článok 4 ods. 4 smernice 70/156/EHS" sa nahrádza textom "článok 4 smernice 74/150/EHS".1.5. V bode 4.3.1:Text "článok 5 smernice 70/156/EHS" sa nahrádza textom "článok 6 smernice 74/150/EHS".1.6. V bode 5.2:1.6.1. 11 zarážok sa nahrádza týmto:"1 pre Nemecko, 2 pre Francúzsko, 3 pre Taliansko, 4 pre Holandsko, 5 pre Švédsko, 6 pre Belgicko, 9 pre Španielsko, 11 pre Spojené kráľovstvo, 12 pre Rakúsko, 13 pre Luxembursko, 17 pre Fínsko, 18 pre Dánsko, 21 pre Portugalsko, 23 pre Grécko, 24 pre Írsko."1.6.2. Text "smernica 72/245/EHS" sa nahrádza textom "smernica 75/322/EHS".1.7. Body 7.1 a 7.3 sa rušia.2. Príloha IIA2.1. Názov sa nahrádza týmto:"Informačný dokument č..... podľa prílohy I smernice 74/150/EHS týkajúcej sa schvaľovania typu vozidla pre ES vo veci elektromagnetickej kompatibility (smernica 75/322/EHS) v poslednom znení smernice 2000/2/ES."2.2. Poznámka pod čiarou (*) sa vypúšťa.3. Príloha IIB3.1. Názov sa nahrádza týmto:"Informačný dokument č..... týkajúci sa schvaľovania typu elektrických alebo elektronických podzostáv pre ES vo veci elektromagnetickej kompatibility (smernica 75/322/EHS) v poslednom znení smernice 2000/2/ES."4. Príloha IIIA4.1. Názov sa nahrádza týmto:"osvedčenie o TYPOVOM SCHVÁLENÍ ES"4.2. V prvom odseku:Text "smernica 72/245/EHS" sa nahrádza textom "smernica 75/322/EHS".4.3. V bode 0.4:4.3.1. Text "kategória vozidla (3)" sa nahrádza textom "vozidlo".4.3.2. Poznámka pod čiarou (3) sa vypúšťa.4.4. Názov dodatku sa nahrádza týmto:"Dodatok osvedčenia o typovom schválení ES č..... týkajúci sa schvaľovania typu vozidla s ohľadom na smernicu 75/322/EHS v poslednom znení smernice 2000/2/ES."5. Príloha IIIB5.1. Názov sa nahrádza týmto:"Osvedčenie o typovom schválení ES"5.2. V prvom odseku:Text "smernica 72/245/EHS" sa nahrádza textom "smernica 75/322/EHS".5.3. V bode 0.4:5.3.1. Text "kategória vozidla (3)" sa nahrádza textom "vozidlo".5.3.2. Poznámka pod čiarou (3) sa vypúšťa.5.4. Názov dodatku sa nahrádza týmto:"Dodatok osvedčenia o typovom schválení ES č..... týkajúci sa schvaľovania typu elektrických alebo elektronických podzostáv s ohľadom na smernicu 75/322/EHS v poslednom znení smernice 2000/2/ES."6. Príloha IV6.1. Prvý pododsek bodu 1.3 sa mení a dopĺňa takto:"Cieľom tejto skúšky je meranie širokého spektra elektromagnetického žiarenia generovaného zapaľovacími systémami a elektrickými motormi (elektrické trakčné motory, motory pre ohrievacie alebo rozmrazovacie systémy, palivové čerpadlá, vodné čerpadlá, atď.), ktoré sú trvalo namontované vo vozidle."6.2. Do bodu 5.3 sa pridáva toto:"a na priamke so stredovým bodom vozidla definovaným ako bod na hlavnej osi vozidla ležiaci uprostred medzi stredmi prednej a zadnej nápravy vozidla."6.3. V dodatku 1 sa obrázky 1 a 2 nahradzujú týmito obrázkami:"Obrázok 1PRIESTOR PRE SKÚŠANIE TRAKTORA(Rovná plocha bez plôch odrážajúcich elektromagnetické vlny.)minimálny polomer 30 mStred voľnej plochy s polomerom 30 m ležiaci uprostred medzi anténou a vozidlom10 m(3 m)Anténaminimálny polomer 15 mPovolená oblasť pre meraciu aparatúru(alebo búdku, alebo vozidlo)Obrázok 2POLOHA ANTÉNY VOČI TRAKTORU10,00  0,2 m(3,00  0,05 m)3,00  0,05 m(1,80  0,05 m)NárysDipólová anténa v polohe na meranie vertikálnej zložky žiarenia10,00  0,2 m(3,00  0,05 m)PôdorysDipólová anténa v polohe na meranie horizontálnej zložky žiarenia"7. Príloha VI7.1. Bod 4.1.1 sa mení a dopĺňa takto:"Za normálnych okolností motor poháňa kolesá hnanej nápravy konštantnou rýchlosťou zodpovedajúcou trom štvrtinám maximálnej rýchlosti vozidla, ak výrobca z technických dôvodov neuprednostňuje inú rýchlosť. Motor vozidla musí byť zaťažený primeraným krútiacim momentom. Ak je to potrebné, hriadele transmisie môžu byť odpojené (napríklad v prípade vozidiel s viac ako dvoma nápravami), a to za predpokladu, že nepoháňajú komponenty spôsobujúce elktromagnetické rušenie."7.2. Bod 5.4.1.4 sa mení a dopĺňa takto:"5.4.1.4. pre čelné ožiarenie, buď:  0,2 m vo vnútri vozidla, merané od priesečníka čelného skla s kapotou motora (bod C v dodatku 1 tejto prílohy), alebo 0,2  0,2 m od osi prednej nápravy traktora merané smerom k stredu traktora (bod D v dodatku 2 tejto prílohy),podľa toho, ktorá z možností má za následok, že referenčný bod je bližšie k anténe."7.3. Pridáva sa nový odsek, ktorý znie takto:"5.4.1.5. pre zadné ožiarenie, buď:  0,2 m vo vnútri vozidla, merané od priesečníka čelného skla s kapotou motora (bod C v dodatku 1 tejto prílohy), alebo 0,2  0,2 m od osi zadnej nápravy traktora merané smerom k stredu traktora (bod D v dodatku 2 tejto prílohy),podľa toho, ktorá z možností má za následok, že referenčný bod je bližšie k anténe."1) Dodatky 1 a 2 sa nahrádzajú týmto:"Dodatok 1Referenčný bod leží v jednej z týchto rovín (porovnaj 5.4.1.4)1,0  0,2 mBod CPriesečník čelného skla s kapotou motora, alebo bod, kde tieto časti budú umiestnené na úplnom vozidle.Bod D0,2  0,2 mDodatok 2Referenčný bod leží v jednej z týchto rovín (porovnaj 5.4.1.5)0,2  0,2 mPriesečník čelného skla s kapotou motora, alebo bod, kde budú tieto časti umiestnené na úplnom traktore.Bod CBod DZadná náprava1,0  0,2 m"7.5. Dodatok 3 sa ruší.7.6. Dodatok 4 sa prečísluje na dodatok 3.[1] Ú. v. ES L 84, 28.3.1974, s. 10.[2] Ú. v. ES L 277, 10.10.1997, s 24.[3] Ú. v. ES L 147, 9.6.1975, s. 28.[4] ,Ú. v. ES L 139, 23.5.1989, s. 19.[5] Ú. v. ES L 220, 30.8.1993, s. 1.[6] Ú. v. ES L 266, 8.11.1995, s. 1.[7] Ú. v. ES L 220, 29.8.1977, s. 38.


title: Smernica Rady 92/52/EHS z 18. júna 1992 o dojčenskej výžive a detskej výžive určenej na export do tretích krajín

text:
Dôležité právne oznámenie

|

31992L0052

Úradný vestník L 179 , 01/07/1992 S. 0129 - 0130 Fínske špeciálne vydanie: Kapitola 11 Zväzok 19 S. 0216  Švédske špeciálne vydanie: Kapitola 11 Zväzok 19 S. 0216

		Smernica Rady 92/52/EHSz 18. júna 1992o dojčenskej výžive a detskej výžive určenej na export do tretích krajínRADA EURÓPSKYCH SPOLOČENSTIEV,so zreteľom na Zmluvu o založení Európskeho hospodárskeho spoločenstva a najmä na jej článok 113,so zreteľom na návrh Komisie [1],so zreteľom na stanovisko Európskeho parlamentu [2],so zreteľom na stanovisko Hospodárskeho a sociálneho výboru [3],keďže pravidlá spoločenstva, ktoré sa týkajú dojčenskej výživy a detskej výživy sú ustanovené smernicou Rady 89/398/EHS z 3. mája 1989 o aproximácii právnych predpisov členských štátov, ktoré sa týkajú potravín na určité nutričné využitie [4] v smernici Komisie 91/321/EHS [5];keďže s ohľadom na povahu dotknutých výrobkov je žiaduce, aby sa pravidlá spoločenstva alebo medzinárodné štandardy týkajúce sa ich zloženia uplatňovali na tieto výrobky určené na vývoz do tretích krajín;keďže s cieľom predchádzať nevhodnému použitiu týchto výrobkov, ktoré sa môže dotknúť zdravia detí, je taktiež žiaduce rozšíriť uplatňovanie pravidiel spoločenstva na označovanie dojčenskej výživy a detskej výživy v prípade výrobkov určených na vývoz do tretích krajín;keďže výrobky v súlade so smernicou 91/321/EHS sa môžu predávať v spoločenstve od 1. decembra 1992; keďže žiadne právne predpisy nezakazujú vývoz takýchto výrobkov do tretích krajín,PRIJALA TÚTO SMERNICU:Článok 1Táto smernica sa týka dojčenskej výživy a detskej výživy, ako je definované v článku 1 ods. 2 písm. c) a d) smernice 91/321/EHS, určených na vývoz do tretích krajín.Článok 2Členské štáty zabezpečia, že výrobky uvedené v článku 1 sa môžu exportovať zo spoločenstva, iba ak sú v súlade s touto smernicou.Článok 31. Žiaden výrobok iný ako dojčenská výživa sa nemôže predstavovať ako vhodný na to, aby zabezpečoval nutričné požiadavky normálnych zdravých detí počas prvých štyroch až šiestich mesiacov života.2. Okrem toho výrobky uvedené v článku 1 musia byť v súlade s:a) článkami 3, 4, 5 a 6 smernice 91/321/EHS alebo so zodpovedajúcimi uplatniteľnými svetovými štandardmi ustanovenými v Potravinovom kódexe;b) s článkom 7 ods. 2 až 6 smernice 91/321/EHS;c) s ustanoveniami smernice Rady 89/396/EHS zo 14. júna 1989 o identifikovaní alebo značkách, ktoré identifikujú dávku, ku ktorej potraviny patria [6];pokiaľ sa nevyžaduje alebo nestanovuje inak ustanoveniami zavedenými dovoznými krajinami.3. Tieto výrobky budú označené vo vhodnom jazyku a takým spôsobom, aby sa predišlo akémukoľvek riziku zámeny medzi dojčenskou a detskou výživou.4. Vyznačenie zákazov a obmedzení stanovených v článku 7 ods. 2 až 6 smernice 91/321/EHS sa bude tiež uplatňovať na prezentovanie dotknutých výrobkov a najmä ich formy, vzhľadu alebo balenia a použitých baliacich materiálov.Článok 4Členské štáty prijmú nevyhnutné opatrenia na dosiahnutie súladu s touto smernicou. Okamžite o tom budú informovať Komisiu. Tieto opatrenia sa budú uplatňovať takým spôsobom, ako je zákaz vývozu výrobkov, ktoré nie sú v súlade s touto smernicou, s účinnosťou od 1. júna 1994.Keď členské štáty prijmú tieto opatrenia, budú obsahovať odkaz na túto smernicu alebo budú doplnené o takýto odkaz v čase ich úradného uverejnenia. Metódy vykonania tohto odkazu určia členské štáty.Článok 5Táto smernica je adresovaná členským štátom.V Luxemburgu 18. júna 1992Za RadupredsedaVitor Martins[1] Ú. v. ES C 124, 16.5.1992, s. 14 aÚ. v. ES C 155, 20.6.1992, s. 18.[2] Ú. v. ES C 125, 18.5.1992.[3] Ú. v. ES C 106, 27.4.1992, s. 4.[4] Ú. v. ES L 186, 30.6.1989, s. 27.[5] Ú. v. ES L 175, 4.7.1991, s. 35.[6] Ú. v. ES L 186, 30.6.1989, s. 21 naposledy zmenená a doplnená smernicou 91/238/EHS (Ú. v. ES L 107, 27.4.1991, s. 50).--------------------------------------------------


title: Smernica Rady z 20. decembra 1985, ktorou sa na základe pristúpenia Španielska a Portugalska mení a dopĺňa smernica 85/433/EHS o vzájomnom uznávaní diplomov, osvedčení a iných dokladov o formálnych kvalifikáciách farmaceutov vrátane opatrení na uľahčenie uplatňovania práva usadiť sa pre určité farmaceutické činnosti

text:
Dôležité právne oznámenie

|

31985L0584

Úradný vestník L 372 , 31/12/1985 S. 0042 - 0042 Fínske špeciálne vydanie: Kapitola 16 Zväzok 1 S. 0087  Španielske špeciálne vydanie: Kapitola 06 Zväzok 3 S. 0037  Švédske špeciálne vydanie: Kapitola 16 Zväzok 1 S. 0087  Portugalské špeciálne vydanie Kapitola 06 Zväzok 3 S. 0037

		Smernica Radyz 20. decembra 1985,ktorou sa na základe pristúpenia Španielska a Portugalska mení a dopĺňa smernica 85/433/EHS o vzájomnom uznávaní diplomov, osvedčení a iných dokladov o formálnych kvalifikáciách farmaceutov vrátane opatrení na uľahčenie uplatňovania práva usadiť sa pre určité farmaceutické činnosti(85/584/EHS)RADA EURÓPSKYCH SPOLOČENSTIEV,so zreteľom na Akt o pristúpení Španielska a Portugalska, najmä na jeho článok 396,keďže v dôsledku pristúpenia Španielska a Portugalska sa musia urobiť určité zmeny a doplnky v smernici 85/433/EHS [1], aby sa zabezpečilo jej jednotné používanie v Španielskom kráľovstve, Portugalskej republike a v ostatných členských štátoch;keďže podľa článku 2 ods. 3 Zmluvy o pristúpení Španielska a Portugalska môžu inštitúcie spoločenstva prijať pred ich pristúpením opatrenia uvedené v článku 396 Aktu o pristúpení a tieto opatrenia nadobudnú účinnosť v deň a za predpokladu nadobudnutia účinnosti spomenutej zmluvy,PRIJALA TÚTO SMERNICU:Článok 1"k) v Španielsku:título de licenciado en farmacia (univerzitný titul vo farmácii, udeľovaný ministerstvom školstva a vedy alebo univerzitami);l) v Portugalsku:Carta de curso de licenciatura em Ciências Farmacêuticas (osvedčenie z farmaceutických vied, vydávané univerzitami)."Článok 2Členské štáty prijmú účinné opatrenia potrebné na dosiahnutie súladu s touto smernicou v lehote stanovenej v článku 19 ods. 1 smernice 85/433/EHS.Článok 3Táto smernica je adresovaná členským štátom.V Bruseli 20. decembra 1985Za RadupredsedaR. Krieps[1] Ú. v. ES L 253, 24.9.1985, s. 37.--------------------------------------------------